
Parlamentul  României

Camera  Deputaţilor
Comisia pentru industrii si servicii                                      Comisia pentreu politică

                                                                                          economică, reformă şi privatizare
        Bucureşti, 18.12.2002                                                        Bucureşti, 18.12.2002

              Nr.23/254/2002

                                              Nr.21/679/2002

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.172/2002 privind constituirea Comisiei de privatizare la Societatea Naţională a Petrolului "PETROM" - S.A., trimis cu adresa nr.646/10.12.2002.

                 PREŞEDINTE,                                        PREŞEDINTE,

                   István Antal                                         Dan Radu Ruşanu

Parlamentul  României

Camera  Deputaţilor

Comisia pentru industrii si servicii                                                                                                                    Comisia pentreu politică economică,

                                                                                                                                                                                            reformă şi privatizare

      Bucureşti, 18.12.2002                                                                                                                                                   Bucureşti, 18.12.2002     

            Nr.23/254/2002
                                                                                                                                                 Nr.21/679/2002

RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.172/2002 privind constituirea Comisiei de privatizare la Societatea Naţională a Petrolului "PETROM" - S.A.



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii şi Comisia pentru politică economică, reformă şi privatizare au fost sesizate, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.172/2002 privind constituirea Comisiei de privatizare la Societatea Naţională a Petrolului "PETROM" - S.A., trimis cu adresa nr.646 din 10.12.2002.



Proiectul de lege a fost primit de la Secretariatul General al Guvernului.



Acest proiect de lege face parte din categoria legilor ordinare.



La întocmirea prezentului raport, comisiile au avut în vedere avizul nr.600/11.12.2002 al Comisiei pentru buget, finanţe şi bănci, avizul nr.1040/10.12.2002 al Comisiei juridice, de disciplină şi imunităţi şi avizul nr.1484/20.11.2002 al Consiliului Legislativ.

Proiectul de lege pentru aprobarea Ordonanţei de urgenţă a Guvernului nr.172/2002 urmăreşte întărirea gradului de responsabilitate a tuturor factorilor implicaţi în privatizarea Societăţii Naţionale a Petrolului "PETROM" - S.A., obiectiv major al economiei româneşti.



Având în vedere importanţa naţională a acestei acţiuni, procesul de privatizare va fi coordonat de o comisie de privatizare formată din ministrul industriei şi resurselor, în calitate de preşedinte, secretari de stat ai ministerelor direct implicate, şeful Oficiului Participaţiilor Statului şi Privatizării în Industrie, precum şi directorul general al SNP PETROM S.A.



De asemenea, sunt stabilite principalele atribuţii ale comisiei de privatizare.



Potrivit prevederilor art.60 din Regulamentul Camerei Deputaţilor, membrii Comisiei pentru politică economică, reformă şi privatizare au examinat acest proiect de lege în şedinţa din 11 decembrie 2002, iar cei din Comisia pentru industrii şi servicii - în şedinţa din 17 decembrie 2002.



La dezbaterea proiectului au participat ca invitaţi, în conformitate cu prevederile art.51 din Regulamentul Camerei Deputaţilor, din partea Ministerului Industriei şi Resurselor: domnul secretar de stat Romulus Moucha şi domnul director Robert Neagoe de la Oficiul Participaţiilor Statului şi Privatizării în Industrie.



La lucrări au fost prezenţi 28 de deputaţi din totalul de 31 de membri ai Comisiei pentru politică economică, reformă şi privatizare, respectiv 23 de deputaţi din totalul de 26 ai Comisiei pentru industrii şi servicii.



În urma dezbaterii cele două comisii propun cu 45 de voturi pentru, 3 voturi contra şi 3 abţineri, admiterea cu amendamente admise şi respinse a proiectului de Lege pentru aprobarea Ordonanţei de urgenţă a Guvernului nr.172/2002 privind constituirea Comisiei de privatizare la Societatea Naţională a Petrolului "PETROM" - S.A.
I.   A M E N D A M E N T E    A D M I S E

În urma examinării proiectului de lege, Comisia pentru industrii şi servicii şi Comisia pentru politică economică, reformă şi privatizare propun adoptarea cu următorul amendament:

	Nr.

crt.
	Text iniţial
	Amendamente admise
	Motivaţia

	0
	1
	2
	3

	1.
	Art.2. - Comisia de privatizare a Societăţii Naţionale a Petrolului "PETROM" - S.A. are următoarele atribuţii:
1. în activitatea de selecţie a consultantului:

a) coordonează activitatea Comisiei de evaluare şi selectare a consultantului;
	Art.2 pct.1 se modifică şi devine:

"1. în activitatea de consultanţă avizează raportul final al îndeplinirii serviciilor de consultanţă."
	Procesul de selectare a consultantului a fost încheiat iar activităţile prevăzute la lit.a) şi b) nu mai au obiect.


	0
	1
	2
	3

	
	b) avizează şi înaintează, spre adoptare, proiectul de hotărâre a Guvernului privind aprobarea prevederilor contractului de consultanţă;

c) avizează raportul final al îndeplinirii serviciilor de consultanţă;


	Dep.Lucia Cornelia Lepădatu - PSD


	


II.  A M E N D A M E N T E    R E S P I N S E 

În urma examinării proiectului de lege, Comisia pentru industrii şi servicii şi Comisia pentru politică economică, reformă şi privatizare propun respingerea următorului amendament:

	Nr.

crt.
	Text iniţial
	Amendamente respinse
	Motivaţia

	0
	1
	2
	3

	1.
	
	La art.1 alin.(1), după pct.7 se introduc punctele 8 şi 9 cu următoarea formulare:
8. 2 reprezentanţi ai Comisiei pentru politică economică, reformă şi privatizare din Camera Deputaţilor, dintre care cel puţin unul să fie reprezentant al partidelor din opoziţie.

9. 2 reprezentanţi ai Comisiei pentru privatizare din Senat, dintre care cel puţin unul să fie reprezentant al partidelor din opoziţie.

Dep.Emil Boc - PD
	Motivaţia susţinerii:

În vederea asigurării transparenţei procesului de privatizare prin participarea reprezentanţilor opoziţiei la acest proces.

Motivaţia respingerii:

Nu intră în atribuţiile Parlamentului implicarea în comisii de privatizare şi în privatizări    prevăzute    în 


	0
	1
	2
	3

	
	
	
	acordurile încheiate de Guvern cu instituţiile financiare internaţionale. Ulterior, Parlamentul poate solicita date şi informaţii de la instituţiile implicate, poate să constituie comisii de anchetă, dacă este cazul etc.




                                        PREŞEDINTE,                                                                         PREŞEDINTE,

                                          István Antal                                                                          Dan Radu Ruşanu

                                         SECRETAR,                                                                             SECRETAR,     

                                        Aurelia Vasile                                                                  Lucia -Cornelia Lepădatu     

Consilier, Doina Leonte              
Expert, Silvia Vlăsceanu              
PAGE  
0

